Саҙретдинов Абрар Мәсәлим улы

**Саҙретдинов Абрар Мәсәлим улы** (4 апрель 1933 йыл) — дәүләт, йәмәғәт һәм юғары мәктәп эшмәкәре, ғалим. Иҡтисад фәндәре кандидаты, Рәсәй Федерацияһының Ауыл хужалығы фәндәре академияһы академигы. Башҡорт АССР-ының VII, VIII һәм X саҡырылыш Юғары Советы депутаты. РСФСР-ҙың XI саҡырылыш Юғары Советы депутаты. Өс Хеҙмәт Ҡыҙыл Байраҡ (1966, 1971, 1981) һәм «Почёт Билдәһе» (1976) ордендары кавалеры. Башҡортостандың атҡаҙанған ауыл хужалығы хеҙмәткәре. Мәсетле районының почётлы гражданы (2005).

## Биографияһы
Абрар Мәсәлим улы Саҙретдинов БАССР-ҙың Шишмә районы Бишкәзә ауылында 1933 йылдың 4 апрелендә тыуған.

## Хеҙмәт юлы
* 1951—1953 — Шишмә машина-трактор станцияһы участка агрономы;
* 1955 — Шишмә районы И. В. Сталин исемендәге колхоз аграномы һәм рәйесе;
* 1959 — Шишмә районы «Дуҫлыҡ» совхозы баш агрономы, партком секретары;
* 1961 — КПСС-тың Шишмә район комитеты секретары;
* 1962 — Шишмә районы колхоз-совхоз идаралығы партком секретарының ойоштороу эштәре буйынса урынбаҫары;
* 1964 — Балаҡатай сәнәғәт идаралығы партком секретары;
* 1965 — КПСС-тың Мәсетле район комитеты секретары;
* 1972 — БАССР ауыл хужалығы министрының беренсе урынбаҫары;
* 1975 — КПСС-тың Башҡортостан өлкә комитетының ауыл хужалығы бүлеге инструкторы, мөдир урынбаҫары;
* 1982 — КПСС-тың Башҡортстан өлкә комитетының ауыл хужалығы бүлеге мөдире;
* 1985 — Башҡорт АССР-ы Министрҙар Советы Рәйесенең беренсе урынбаҫары, Башҡорт АССР-ы Министрҙар Советы — Башҡорт АССР Хөкүмәте ағзаһы.
* 1986—2000 — Башҡортостан ауыл хужалығы институтының (1993 йылдан Башҡорт дәүләт аграр университеты) ситтән тороп уҡытыу буйынса проректоры.

## Ғилми эшмәкәрлеге

## Баһалы хеҙмәте
А. М. Сәҙретдинов эшләгән ваҡытта Мәсетле районының һәр ауылына ҡырсынташ түшәлгән автомобиль юлдар һалынды, Әй һәм Ыҡ йылғалары аша күперҙәр төҙөлдө, маршрут буйынса автобустар йөрөүе ойошторолды, ПМК-249, ПМК-8 төҙөлөш-монтаж ойошмалары эшмәкәрлеген башланы. Кирбес һәм тимер-бетон заводтарына нигеҙ һалынды. Заманына ҡарата алдынғы технология һәм ҡорамалдар менән йыһазландырылған бихисап яңы ауыл хужалығы объекттары: малсылыҡ фермалары, ашлыҡ һаҡлағыстар, машина-трактор оҫтаханалары, шулай уҡ мәғариф һәм мәҙәниәт усаҡтары: мәктәптәр, мәҙәниәт йорттары, балалар баҡсалары, дауаханалар, фельшер-акушер пукттары һалынды. Оло Ыҡтамаҡта аэропорт асылды һәм Өфөнән даими самолет оса башланы. Район ауыл хужалығы ойошмалары иҫәбенә Башҡортостанда беренсе булып колхоз-ара санаторий төҙөлдө, был дауалау учреждениеһы әлегә ваҡытта «Ҡарағай» исемен йөрөтә.

## Маҡтаулы исемдәре һәм башҡа бүләктәре
* Башҡортостандың атҡаҙанған ауыл хужалығы хеҙмәткәре
* 1966 — Хеҙмәт Ҡыҙыл Байраҡ ордены
* 1971 — Хеҙмәт Ҡыҙыл Байраҡ ордены
* 1981 — Хеҙмәт Ҡыҙыл Байраҡ ордены
* 1976 — «Почёт Билдәһе» ордены
* 1981 — СССР ВДНХ көмөш миҙалы

## Китаптары
# Развитие экономических отношений в колхозах. — Уфа : Башк. кн. изд-во, 1972. — 140 с. 
# Взгляд из провинции на минувшее, настоящее, будущее. — Уфа: Диалог, 2003. — 220 с. — ISBN 5-94524-017-6 
# 
# Проблемы и некоторые пути совершенствования экономических отношений в аграрном секторе БАССР. // Аграрная реформа и проблема перехода к рыночной экономике в Башкирии: Тез.науч.-произв.конф. — Уфа,1991. — С.64-65. — С. Уфа,1991 
# О подготовке кадров для АПК. // Экономика и управление. — 1998. — № 6. — С.92-94. — С. 1998 
# Подготовка кадров — дело государственное // Сельские узоры. — 1998. — № 2. — С.16-17. — С. 1998 
# Баширов Р. М., Садретдинов А. М. Состояние и направления развития сельского хозяйства северо-восточной лесостепи Республики Башкортостан. // Северо-Восточный регион Башкортостана : актуал. проблемы и пути их решения: тез. докл. науч.-практ. конф. — Уфа, 1996. — С. 5-7 
# Некоторые проблемы подготовки кадров и повышение их квалификации. / Проблемы адаптации работников сельского хозяйства к условиям рыночной экономики: Тез.докл.и выступлений. — Уфа,1993. — С.67-71. 
# Развитие общественного производства и совершенствование экономических отношений в колхозах(на примере колхозов районов северо-восточной лесостепи БАССР): дис. … канд. с.-х. наук / А. М. Садретдинов. — Уфа, 1974. — 196 с. — Библиогр.:с.1-5. 

## Иҫкәрмәләр

## Һылтанмалар

* Абрар Садретдинов: «Кеше үз милләтенә тап төшерергә тиеш түгел…» «Өмөт» республика йәштәр гәзитендә мәҡәлә, 31 март 2012 йыл , № 25 (2935) (татар телендә)
* Резеда Золотарёва. Памятные булочки. Шишмә районы «РодникиПлюс» гәзитендә мәҡәлә (рус телендә)
* Рәсих Ханнанов. Үткән, бүген һәм киләчәк. «Ҡыҙыл таң» республика гәзитендә мәҡәлә, 17 февраль 2012 йыл, № 33 (23897), (татар телендә)